ભરૂચના નર્મદા એપાર્ટમેન્ટના બ્લોક નંબર 1297માં રહેતા અને એકલવાયુ જીવન ગુજારતા વૃધ્ધનો મૃતદેહ તેમના ઘરમાંથી મળી આવ્યો હતો. તેમનું ઘર બે - ત્રણ દિવસથી બંધ હતું પરંતુ શનિવારે ગણેશ યુવક મંડળના સભ્યો ગણપતિનો ફાળો ઉઘરાવવા ગયા ત્યારે ઘટના પરથી પડદો ઉચકાયો હતો. પ્રાથમિક તબકકે વૃધ્ધનું મોત બિમારીના કારણે થયું હોવાનું અનુમાન છે પણ મૃતદેહને પોસ્ટમોર્ટમ માટે સિવિલ હોસ્પિટલમાં ખસેડવામાં આવ્યો છે.